Tretze agents més de la policia espanyola seran investigats per les càrregues del Primer d’Octubre a l’escola Ramon Llull de Barcelona. Va ser per aquestes càrregues que Roger Español va perdre un ull. El jutjat d’instrucció 7 de Barcelona analitza ara vídeos i imatges per determinar quina va ser l’actuació dels agents.

La investigació s’ha obert per l’acusació de l’Ajuntament de Barcelona i altres entitats dels drets humans que havien denunciat la virulència policial. El jutge, però, ha acceptat la petitció de la fiscalia espanyola de citar també a Español com a afectat.

Ens preocupa que el jutge hagi citat com a imputat també a un dels denunciants per uns incidents que són absolutament lleus. Esperem que s’esclareixin els fets. 2/2 — Jaume Asens (@Jaumeasens) September 19, 2018

Aquest tretze agents se sumen als que ja eren investigats per la violència policial d’aquell dia. En total, ara, en són vint-i-dos. Per Asens, aquest fet demostra que ‘els policies no actuaven en iniciativa pròpia, sinó que es tractava d’una violència massiva i, segurament planificada’. Per això, diu, volen saber quines directrius i ordres van rebre l’1-O.

A més, critica la passivitat de l’actual govern espanyol i li demana que ‘doni les ordres perquè la policia espanyola faciliti la identificació dels agents’. I ha afegit que el nombre de policies investigats ja haurien de ser més d’un centenar.